Document ID: /roh_data/filtered/fineweb-2-filterrobots_roh.jsonl.gz/44754

Ina maschina speziala ch'i dat enfin uss mo ina giada en l’entir Europa vegn testada intensivamain en las spundas dal Grischun. Sumegliant ad ina maschina da segar e quella abla da surmuntar quasi tut las costas che vegnan cultivadas dals purs. Cun ejecturs vi da las rodas squitta la maschina in bulieu en furma liquida en il terrain che attatga selectivamain il coss.
Cun questa nova maschina sun jau da buna speranza che nus vegnin da tegnair sut controlla la buccaria en tut ils lieus nua ch’ella sa chaschunar problems
Sch’ils tests che vegnan actualmain fatgs en il Partenz e la Tumleastga portan l’effect giavischà, spera il center da cumpetenza per perscrutaziun agricula Agroscope ed il Plantahof da pudair survegnir la lubientscha da la Confederaziun per duvrar quella metoda sco nova strategia da cumbat cunter il coss. Enfin uss è mo stais pussaivel da cumbatter il coss en la prada nua che era in tractor era bun dad ir.